open-index/open-wikipedia-markdown huggingface dataset:
Wolverine (Michigan)

**Wolverine** er en liten landsby i Cheboygan County i den amerikanske delstaten Michigan. Innbyggertallet var 359 ved siste folketelling (2000). Landsbyen ligger spredt bosatt i det sørvestre hjørnet av Cheboygan County, og mesteparten ligger innenfor Nunda Township, dog ligger en mindre del av nabokommunen Wilmot Township. Den ligger ved Interstate 75, rundt 31&nbsp;km nord for Gaylord, og 15&nbsp;km sør for Indian River, og omtrent 54&nbsp;km sør for Mackinac Bridge.

Wolverine ligger ved Stugeon River der den vestre delen renner ut i hoveddelen.

## Referanser
Jacky Durand

**Jacky Durand** (født 10. februar 1967 i Laval, Mayenne) er en tidligere fransk profesjonell landeveissyklist. Durand var kjent for sin angrepsvillighet. Han vant Flandern rundt i 1992 etter å ha vært 217 km i brudd, og han vant tre etapper i Tour de France. I tillegg ble han fransk mester to ganger (1993 og 1994), og vant Paris-Tours i 1998, som første franske rytter på 42 år. 

Durand deltok i syv Tour de France. I 1995 vant han prologen og fikk kjøre i gul trøye på to etapper. Durand vant prisen for mest offensive rytter i 1998 og 1999. I 1999 endte han på sisteplass (*[[Lanterne rouge]]*).

Durand la opp etter 2004-sesongen. Han har siden arbeidet som kommentator for Eurosport.

## Eksterne lenker
* 
* 
* Offisielle Tour de France-resultater for Jacky Durand
Great Dividing Range

**Great Dividing Range** eller **Great Divide** (på engelsk også kalt **Eastern Highlands**) er den største fjellkjeden i Australia. Den er over 3500&nbsp;kilometer lang og strekker seg fra nordøstspissen av Queensland, ned langs hele østkysten av Australia gjennom New South Wales, og inn i Victoria, hvor fjellene bøyer av mot vest og ender på det store australske slettelandet lengst vest i delstaten. I Great Dividing Range ligger også Mount Kosciuszko, Australias høyeste fjell.

Great Dividing Range består ikke av en enkelt fjellkjede, men er et kompleks av fjellkjeder, platåer og høydedrag med en gammel og komplisert geologisk historie. Great Dividing Range er av stor betydning for klimaet i Australia, da fjellene beskytter den sørøstlige delen av landet fra den voldsomme heten og de tørre forholdene som råder i Australias sentrale områder.

## Referanser


## Eksterne lenker
* 
* Australian rocks and mountains (engelsk)
Europavei 952

**Europavei 952** går mellom Actium og Lamia i Hellas. Veiens lengde er rundt 250 km.

## Knutepunkter
}

|}

## Eksterne lenker
Sherman Clark

**Sherman Rockwell Clark** (født 16. november 1899 i Baltimore i Maryland, død 8. november 1980 i Annapolis i Maryland) var en amerikansk roer som deltok i OL 1920 i Antwerpen.

Clark ble olympisk mester i roing under OL 1920 i Antwerpen. Han var styrmann på den amerikanske åtteren som vant, roerne var Virgil Jacomini, Edwin Graves, William Jordan, Edward Moore, Alden Sanborn, Donald Johnston, Vincent Gallagher og Clyde King. Mannskapet på den seirende åtteren som representerte USA besto av roere fra United States Naval Academy. Totalt deltok åtte båter fra åtte nasjoner og konkurransen, som ble avviklet 28. og 29. august 1920 ble gjennomført i cupform. To og to båter møttes i kvart- semifinaler. USA møtte Belgia i kvartfinale, Frankrike i semifinale og Storbritannia finalen. Clark var også styrmann på fireren som kom på andreplass bak Sveits.

## OL-medaljer
*   1920  Antwerpen - **Gull** i roing, åtter  USA
*   1920  Antwerpen - Sølv i roing, firer med styrmann  USA

## Referanser


## Eksterne lenker
*
Koprivnica-Križevci

**Koprivnica-Križevci**  *([[kroatisk]]: Koprivničko-križevačka županija)* er et fylke i Kroatia, beliggende ved elven Drava. Det ligger nordøst for Zagreb i regionen det sentrale Kroatia og grenser mot nabolandet Ungarn i nordøst. I sydøst grenser det til fylket Virovitica-Podravina, i syd til Bjelovar-Bilogora, i sydvest til Zagreb fylke, i nordvest til Koprivnica-Križevci og i nord til Međimurje. Den største byen og fylkeshovedstad er Koprivnica og nest største by er Križevci.

## Byer og kommuner
Fylket er administrativ inndelt i 3 byer og 22 kommuner. Innbyggertall i følgende lister er fra folketellingen i 2001.
### Byer

### Kommuner

## Eksterne lenker
*
Europavei 951

**Europavei 951** går mellom Ioannina og Mesolongi i Hellas. Veiens lengde er rundt 180&nbsp;km.

## Knutepunkter
}

|}

## Eksterne lenker
Michael Thomas (fotballspiller)

**Michael Lauriston Thomas** (født 24. august 1967 i London) er en tidligere engelsk fotballspiller. Fra 1984 til 1991 spilte han for Arsenal, og mellom 1991 og 1998 spilte han for laget Liverpool.
I hans periode i Arsenal, scoret Michael et mål i overtid mot Liverpool som sendte Arsenal til toppen av den Engelske første divisjon. Målet avgjorde 1988-89 sesongen slik at Arsenal vant ligaen med ett mål i målforskjell over Liverpool.

## Referanser


## Eksterne lenker
*
Willy Brüderlin

**Willy Brüderlin** (født 20. oktober 1894, død ukjent) var en sveitsisk roer som deltok i OL 1920 i Antwerpen.

Brüderlin ble olympisk mester i roing under OL i 1920 i Antwerpen. Han vant firer med styrmann sammen med Max Rudolf, Paul Rudolf, Hans Walter og Paul Staub (styrmann). Totalt deltok åtte båter fra åtte nasjoner. Konkurransen, som ble avviklet 28. og 29. august 1920, besto av tre semifinaler, der beste båt i hvert heat gikk videre til finalen. Finalen vant Sveits foran USA, og på tredjeplass kom Norge.

## OL-medaljer
*  1920  Antwerpen - **Gull** i roing, firer med styrmann  Sveits

## Referanser


## Eksterne lenker
*
Krapina-Zagorje

**Krapina-Zagorje** *([[kroatisk]]: Krapinsko-zagorska županija)* er et fylke i Kroatia, beliggende i regionen det sentrale Kroatia nord for Zagreb i fjellandskapet Hrvatsko Zagorje. Det grenser mot nabolandet Slovenia i vest og nordvest. I nord og nordøst grenser det til fylket Varaždin og i syd mot Zagreb fylke (to grenseavsnitt) og mot hovedstaden Zagreb. Fylkeshovedstad er Krapina, ingen andre byer hadde mer enn 10&nbsp;000 innbyggere i 2001.

## Byer og kommuner
Fylket er administrativ inndelt i 7 byer og 25 kommuner. Innbyggertall i følgende lister er fra folketellingen i 2001.
### Byer

### Kommuner

## Eksterne lenker
*
Europavei 86

**Europavei 86** går mellom Urake i Albania og Gefyra i Hellas. Veiens lengde i Hellas er rundt 200 km.

## Knutepunkter
}

|}

## Eksterne lenker
Hans Jonas

**Hans Jonas** (født 10. mai 1903 i Mönchengladbach i provinsen Rhinland i keiserdømmet Tyskland, død 5. februar 1993 i New York i USA) var en tyskfødt amerikansk filosof som blant annet studerte under Martin Heidegger. Jonas er særlig kjent for boken *«Das Prinzip Verantwortung»* (norsk: ansvarsprinsipp) som ble utgitt i 1966. Han studerte både teologi og filosofi, samtidig som han skrev om gnostisisme.

## Livshistorie
Jonas var jødisk familie. Han studerte filosofi og teologi i Freiburg, Berlin og Heidelberg, og fikk doktorgrad ved Marburg der han studerte under Martin Heidegger og Rudolf Bultmann. I Marburg traff han Hannah Arendt som også var doktorand der, og de ble venner for livet.

I 1933 ble Heidegger medlem av det tyske nazistpartiet, noe Jonas tok som et personlig svik. Han forlot Tyskland samme år, etter at det tyske blindeforbundet ekskluderte alle sine jødiske medlemmer. Han dro til England og senere til Palestinamandatet i 1934. Der traff han Lore Weiner, som han forlovet seg med. I 1940 kom han tilbake til Europa for å bli med i den britiske hæren, som hadde satt opp en spesiell brigade for tyske jøder som ville slåss mot Hitler. Han ble sendt til Italia, men han fant likevel tid til å skrive flere brev til Lore som inneholdt en blanding av filosofi og kjærlighetserklæringer. De giftet seg i 1943.

Etter krigen dro han tilbake til Mönchengladbach for å lete etter sin mor, men fant ut at hun hadde endt sine dager i Auschwitz. Han dro tilbake til Palestina og deltok i på israelsk side i den arabisk-israelske krig i 1948. I 1950 reiste han til Canada og i 1955 til New York der han ble boende resten av livet. Han døde i New York 5. februar 1993.

## Filosofi
Han mente at vi måtte endre vårt synspunkt på menneskets ansvar overfor våre omgivelser, som førte til at han utviklet en ny etikk som han kalte for «ansvarsetikken», også kjent som «framtidsetikken»
«Framtidsetikken» fokuserer ikke bare på nåtiden, men på at vi har ansvar for våre etterkommere, som det tydelig står beskrevet i ordet.

I *«Das Prinzip Verantwortung»* argumenterer Jonas for sin konsekvensetikk. Alt vi gjør får konsekvenser for andre, og vi må vurdere ut ifra disse konsekvensene om handlingene er gode moralske handlinger. Men i vår tid er det ikke like lett å forutse disse konsekvensene, de kan være langt borte i tid, sted og rom. Fordi det er så vanskelig å se disse konsekvensene, må vi tenke oss de verste mulige resultatene og handle rett deretter. Tid (de kan ramme mange generasjoner fram i tid), sted (de kan ramme langt borte, som for eksempel på den andre siden av jorden) og rom (de kan ramme andre arter i naturen).

## Referanser


## Litteratur

;Biografier
* Alfred Fidjestøl *Hans Jonas* , 2004 ISBN 9788215005485

## Eksterne lenker
* Røff innføring i Hans Jonas på filosofi- og idéhistorienettstedet Salongen 
* Hans Jonas-Zentrum, Berlin (tysk)
* Hans Jonas Jahr 2003, Mönchengladbach (tysk)
* Viktige datoer (tysk)
* Bilde av Hans Jonas
Pascal Richard

**Pascal Richard** (født 16. mars 1964 i Vevey) er en sveitsisk tidligere syklist. Han er verdensmester i sykkelcross og olympisk mester i landeveissykling.

På begynnelsen av sin karriere var han en suksessrik sykkelcross-syklist, og ble verdensmester i disiplinen i 1988. Senere gikk han over til landeveissykling. Han vant klassikerne Lombardiet rundt i 1993 og Liège-Bastogne-Liège i 1996. I 1996 ble han også olympisk mester  i landeveisritt etter et vellykket tremannsbrudd.

## Eksterne lenker
*
Bad Salzungen

**Bad Salzungen** er en kurby som ligger vest i den tyske delstaten Thüringen, nær grensen til Hessen. Den er forvaltningssentrum («kretsby») for landkretsen Wartburgkreis. Byen ligger ved elven Werra, mellom Thüringer Wald i nord og Rhön i syd. Den har per 2007 rundt 16 000 innbyggere.

## Historie
Stedet ble første gang omtalt i historiske kilder 5. januar 775, da Karl den store i en offisiell kunngjøring erklærte at han skjenket sin villa *Salsunga* som tiende til klosteret i Hersfeld. I 841 kom stedet under herredømmet til klosteret i Fulda.

I 1306 ble Salzungen første gang omtalt som by (*civitas*). I 1524 ble reformasjonen innført, og ett år senere ble byens borgere involvert i den tyske bondekrigen, da de under sterke trusler sluttet seg til en styrke på 8000 mann fra det øvre Werra-området.

Under trettiårskrigen ble Salzungen plyndret av svenskene 10. juni 1640. Samme år kom byen under hertugdømmet Sachsen-Gotha. Fra 1680 til 1918/1920 var Salzungen en del av hertugdømmet Sachsen-Meiningen. Det første kurbad-huset ble åpnet i 1821, og i 1923 fikk byen så den nødvendige offisielle tillatelsen fra delstatsdepartementet til å bære navnet *Bad Salzungen*.

## Bilder

Thuringia BadSalzungen asv2020-07 img23 Town hall.jpg|Rådhuset
Bad Salzungen 2011-by-RaBoe-106.jpg|Burgseeklinikken er et privat rehabiliteringssykehus
Thuringia BadSalzungen asv2020-07 img19 Burgsee.jpg|Innsjøen Burgsee har en største dybde på 25 m og er litt over 10 hektar stor. 
Thuringia BadSalzungen asv2020-07 img05 Gradierwerk.jpg|Saltverksbygningen i Bad Salzungen.


## Referanser


## Eksterne lenker
*
Snowy Mountains

**Snowy Mountains**, uformelt kalt *The Snowies*, er en fjellkjede i Australia, og inneholder kontinentets høyeste fjell, Mount Kosciuszko (2228&nbsp;moh). Fjellkjeden ligger sørøst i delstaten New South Wales, er en del av De australske Alper og Great Dividing Range. Sammen med fjellene på Tasmania er dette Australias eneste alpine region, med store snøfall hver vinter, mest i juni, juli og tidlig august.

Fra Snowy Mountains kommer flere elver som forsyner elvene Murray og Murrumbidgee med mesteparten av sin vannføring. Fjellene er også kjent for Snowy Mountains Scheme, et irrigasjons- og vannkraftprosjekt som demmet opp Snowy River på østsiden av fjellene og ledet vannet gjennom tunneler til de tørre områdene i vest.

## Referanser


## Eksterne lenker
*
Pelješac

**Pelješac** (italiensk: *Sabbioncello*) er ei halvøy sør i Kroatia i Dubrovnik-Neretva fylke. Den er ca. 70 km lang, med et areal på om lag 350 km², og er forbundet med et smalt eide ved Ston. Det er den nest største halvøya i Kroatia (etter Istria). Pelješacsundet ligger mellom halvøya og øya Korčula, og i øst skiller Neretvakanalen halvøya fra fastlandet. 

Det finnes en ferjeforbindelse til det kroatiske fastlandet nord for kystbyen Neum i Bosnia-Hercegovina (Ploče–Trpanj). Det er imidlertid igangsatt arbeide for å knytte Pelješac til fastlandet via Pelješacbrua. Arbeidet har vært utsatt i perioder, men er nå igang igjen, og brua er beregnet å stå ferdig i 2022. Denne brua vil forbinde Kroatias eksklave i sør med resten av landet.  

Pelješachalvøya er kjent for å være et godt vinområde, samt for østers- og muslingoppdrettet som foregår her. Tidligere var saltutvinning en viktig næringsvei.

## Kommuner
Halvøya er delt inn i kommunene:
* Orebić i vest med 4&nbsp;165 innbyggere (2001)
* Trpanj i nordvest med 871 innbyggere
* Janjina sentralt med 593 innbyggere
* Ston i øst med 2&nbsp;605 innbyggere

## Referanser


## Eksterne lenker
*
Horta (mytologi)

**Horta** er i etruskisk mytologi en antatt gudinne for jordbruket. Det er antatt at personnavnet *Hurtate* er basert på rotnavnet **Hurta* som tilfeldigvis ligner på det latinske ordet *hortus*, for hage. Av den grunn er det de som avviser at dette er en historisk guddom, men er isteden et stedsnavn, den etruskiske byen Horta eller Hortanum (i dag kalt Orte) som ligger på høyresiden av Tiber hvor elven Nar renner inn, ikke langt fra innsjøen Vadimon. Andre hevder at Hurtate er guddommens opprinnelige navn, og at Horta er en senere latinsk overdragelse.

Foruten navnet og antagelsene som er trukket av det er det svært lite som kjennes til om Horta/Hurtate, og likeledes er ingenting igjen av hennes by hvor det eventuelt var et kultsted for henne.

I henhold til den greske forfatteren Plutark (45&ndash;120) som tilbrakte en del tid i Roma ble hennes tempel alltid holdt åpent. Han gir en kuriøs forklaring for dette ved å påstå at hennes navn kommer fra *hortari*, «å oppmuntre», og at hun er den gudinne som «leder menn til det gode». Denne feilslutningen *kan* ha sin forklaring at han forveksler Horta med noe annet, eksempelvis Hersilia, senere guddommeliggjort som Hora, hustru av Quirinus, en av romernes tidligste guder, og Horas tempel skal ha ligget et sted på Quirinalhøyden i Roma

## Referanser
Europavei 94

**Europavei 94** går mellom Korint og Athen i Hellas. Veiens lengde er rundt 80 km.

## Knutepunkter
}

|}

## Eksterne lenker
Livonia (Michigan)

**Livonia** er en by i Wayne County i den amerikanske delstaten Michigan. I 2000 bodde det  mennesker i Livonia. Livonia er hovedsakelig en forstad til Detroit, med en stor samling av nabolag som er forbundet til storbyområdet via motorveier.

Byen er oppkalt etter *Livonia* (Livland), som ligger i dagens Latvia og Estland.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Harald Brager-Nielsen

**Harald Brager-Nielsen** (født 1. april 1900 i Oslo, død 10. mai 1980) var en norsk dirigent og fiolinist og sønn av eventyrtegneren og kunstmaleren Eivind Nielsen.

Han hadde mange fiolinelever, blant annet fiolinisten Ole Bøhn.

## Biografi

Etter Artium i Oslo i 1919 studerte Brager-Nielsen i Leipzig og deretter i Paris med L. Capet i 1926.  Han var sanglærer ved Aars og Voss skole og Oslo katedralskole 1936–46 og Lecturer ved University of Wyoming, USA, 1949–50 og 1952–53.

Brager-Nielsen var dirigent for Studentorkesteret i 46 år og bygget opp orkesteret til symfonisk besetning.

Han bodde i mange år i en tømmervilla fra 1894 i Bolteløkka allé 9, som han overtok fra sin far.

## Dirigent for
* 1926 – 1968: Studentorkesteret (Universitetets symfoniorkester, Oslo).  
* 1928 – 1935: Restaurantorkesteret ved Humlen
* 1932 – 1936, 1941: Guldbergs Akademiske Kor
* 1935: Frimurernes orkester (Den Norske Frimurerorden)
* 1936 – 1954: Oslo handelstands forenings orkester

## Referanser
Samarkand internasjonale lufthavn

**Samarkand internasjonale lufthavn**  er en flyplass som ligger utenfor Samarkand i Usbekistan.

## Ruter
*Domodedovo Airlines (Moskva-Domodedovo)
*Rossiya (St- Petersburg)
*Uzbekistan Airways (Moskva-Domodedovo, St. Petersburg, Simferopol, Tasjkent)

## Eksterne lenker
* 
* Destinations from Samarkand
Hildburghausen

**Hildburghausen** er en tidligere residensby i Thüringen i Tyskland, med 12 000 innbyggere (2007). Byen er administrasjonssentrum for Landkreis Hildburghausen. Den ligger ved elven Werra, omtrent 370 moh., mellom Thüringer Wald og Grabfeld. Byen består av en gamleby og en nyere bydel fra 1710, anlagt av hugenotter.

## Bilder

Hildburghausen Stadtmuseum.JPG|Bymuséet
Hildburghausen-Apostelkirche.jpg|Apostelkirken
Hildburghausen - Bismarckturm.jpg|Bismarcktårnet


## Referanser


## Eksterne lenker
*
Sonneberg

**Sonneberg** er en by i Thüringen i Tyskland, med   innbyggere (2007). Byen er administrasjonssentrum i Landkreis Sonneberg. Den utgjør et sammenhengende byområde sammen med byen Neustadt bei Coburg i Bayern. Sonneberg er kjent for leketøysmuseet Deutsches Spielzeugmuseum og for stjerneobservatoriet Sternwarte Sonneberg.

Sonneberg ligger i de sydvendte dalene som dannes av elvene Röthen og Steinach, på sydsiden av Thüringer Wald, og strekker seg mot grensen til Bayern.

## Berømte personer fra Sonneberg
* Horst Herold (1923&ndash;), jurist
* Sebastian Lang (1979&ndash;), syklist

## Bilder

Rathaus Sonneberg2.jpg|Rådhuset i Sonneberg


## Referanser


## Eksterne lenker
*
Slaget om Salla

**Slaget om Salla** ble utkjempet mellom finske og sovjetiske styrker nær Salla i det nordlige Finland under vinterkrigen. De sovjetiske styrkenes ordre var å rykke frem gjennom Salla til Kemijärvi og Sodankylä, og derfra til Rovaniemi. Fremrykkingen var beregnet å ta to uker. Videre skulle sovjetstyrkene rykke frem til Torneå for så å dele Finland i to. De finske forsvarerne klarte å stoppe sovjetstyrkene øst for Kemijärvi.
Zella-Mehlis

**Zella-Mehlis** er en by i Landkreis Schmalkalden-Meiningen i Thüringen i Tyskland, med knapt  innbyggere. Den ligger på sydhenget av Thüringer Wald, omtrent 500 moh. Byen ble opprettet 1. april 1919 da byene Zella St. Blasii og Mehlis ble slått sammen.

## Industri
Carl Walther anla Walther Waffenfabrik i Zella-Mehlis i 1886, og drev med våpenproduksjon frem til 1945 da andre verdenskrig endte.

## Bilder

Thuringia Zella-Mehlis asv2020-07 img08 Rathaus.jpg|Rådhuset
Thuringia Zella-Mehlis asv2020-07 img09 Magdalene Church.jpg|Mehlis kirke
Thuringia Zella-Mehlis asv2020-07 img03 StBlaise Church.jpg|Zella kirke


## Referanser


## Eksterne lenker
*
Ole N. Strømme

**Ole Nikolai Ingebrigtson Strømme** (født 23. februar 1876 i Sykkylven, død 17. februar 1936) var en norsk politiker (V). Han var statsråd og sjef for Sosialdepartementet i Mowinckels tredje regjering. 

## Utdanning og yrke
* Mellomskoleeksamen – Volda (1892)
* Elev – Stord seminar (1893–1895)
* Høyere lærerprøve (1895)

* Lærer – Bremanger (1895–1897)
* Folke- og framhaldsskolelærer – Sykkylven (1897–1919)
* Gårdbruker – Straumgjerde i Sykkylven (fra 1906)
* Lensmann – Ørskog (fra 1. juli 1919)

## Fagkomiteer
* 1931-33 Sekretær i Justiskomiteen (av 1919) (Gikk ut for K. Strand 03.03.1933)
* 1934-36 Medlem i Finans- og tollkomiteen (av 1931) (Trådte inn for M. J. Strand i februar 1936)
* Varamedlem i Skog- og vassdragskomiteen (Møtte for Syltebø 12.03.-16.03.1935)
* Medlem i Sosialkomiteen (Kom som forsterkning i 1935, ved behandling av statsgarantien for lånet til Røros Kobberverk)

## Referanser


## Eksterne lenker
* 
*  Samfunnsveven, Ole Nicolai Ingebrigtson Strømme
Blomsholm

**Blomsholm** (Raä 343) er et kulturhistorisk område langs E6 nord for Strömstad i Bohuslän. Området er rikt på fornminner, blant annet  fra steinalderen, bronsealderen og vikingtiden. Her finner en blant annet Bohusläns største dommerring og Sveriges tredje største skipssetning.

Dommerringen er 38 meter i diameter og består av ti steiner i sirkel rundt en stein i midten. Dette er ganske unikt ettersom steinene i dommerringer vanligvis har oddetall, der sju eller ni steiner er det vanligste. Skipssetningen består av 49 steiner, men har opprinnelig hatt 51 eller 52 steiner. Den er 41 meter lang og ni meter bred. Steinene i midten av skipet er en meter i høyden, mens steinene foran og bak er fire meter høye. I alt finnes det sju gravfelt fra jernalderen i området. Gravfeltene består av blant annet cirka 40 graver, derav åtte runde gravhauger. I utkanten av gravfeltet er det en fossil åker på 100 ganger 50 meter og to enkeltstående bautasteiner.

I 1625 ble Blomsholms säteri grunnlagt av den nordtyske adelsmannen Anders Blume. Setegården ble solgt første gang i 1628 og allerede i 1644 ble general Sven Ranck setegårdens femte eier. En minnestein over Sven Ranck og hans hustru Anna Bergengren er plassert midt i skipssetningen selv om de ikke er begravd der.

Under Karl XIIs krigstokt mot Norge i 1718 ble setegården brukt som lasarett og svenske soldater som døde i krigen ble begravd i skipssetningen.

Fra Blomsholm ved avkjøringen fra E6 til Strömstad ligger Grönehög, Bohusläns største gravhaug bare et par hundre meter øst for krysset.

## Eksterne lenker
* Blomsholm i Fotevikens Museums database.  Lesedato 3. februar 2016.
Ural Airlines

**Ural Airlines** er et russisk flyselskap med hovedkontor i  Jekaterinburg. Selskapet har sin hovedbase på Koltsovo internasjonale lufthavn.

## Flåte
Ural Airlines' flåte inneholder disse flyene (1. september 2008) https://web.archive.org/web/20090409120730/http://www.ch-aviation.ch/aircraft.php?search=set&airline=U6&al_op=1:

*5 Airbus A320-200
*4 Antonov An-24
*1 Antonov An-32
*4 Ilyushin Il-86
*1 Tupolev Tu-134A
*8 Tupolev Tu-154B2
*4 Tupolev Tu-154M

1. september 2008 var gjennomsnittsalderen selskapets fly 16 år (http://www.airfleets.net/ageflotte/Ural%20Airlines.htm).

## Eksterne lenker
* 
* Ural Airlines Fleet
* Flyers Opinions Ural Airlines
Sverre Bruland

**Sverre Tonning Olsen Bruland** (født 2. februar 1923 i Stavanger, død 24. september 2013) var en norsk trompetist og dirigent.

Han var elev av Per Steenberg, Karl Andersen, Odd Grüner-Hegge, Igor Markevitch og Paul van Kempen, samt ved Juilliard School i New York i 1949 til 1950 og Mozarteum i Salzburg.

Han ble ansatt som trompetist ved 2. divisjons musikkorps i Oslo i 1945-46 og i Filharmonisk Selskaps Orkester (Oslo-Filharmonien) i 1946 hvor han spilte i årene 1946 - 1966, og debuterte som orkesterdirigent med Filharmonisk Selskaps Orkester i 1954. Bruland ble i 1966 ansatt som fast kapellmester i Norsk rikskringkasting. Fra 1976 til 1988 var han sjefdirigent i Kringkastingsorkestret og dreide repertoaret fra underholdningsmusikk til mer klassisk musikk.

Bruland vant førsteprisen i den internasjonale dirigentkonkurransen i Liverpool i 1958, en pris han forøvrig delte med Zubin Mehta, dirigent for New York Filh. og Israel Filh., samt dirigentprisen i Tanglewood i USA (Boston Symphony Orchestra sommermusikkskole, Berkshire Musical Centre) i 1959. Han dirigerte Berlinfilharmonien to ganger ved offentlige konserter der norsk musikk stod på programmet.

Bruland uroppførte et betydelig antall verk av norske komponister og introduserte en rekke utenlandske samtidsverk i Norge.

## Dirigent for
* 1961&ndash;1973 og 1980&ndash;1982 Den norske Studentersangforening 
* 1968&ndash;1978 Universitetets symfoniorkester, Oslo
* 1976&ndash;1988 Kringkastingsorkestret
* 1967&ndash;1969 Vestfold Symfoniorkester
 
Sverre Bruland gjestedirigerer i andre norske orkestre, i Bergen, Trondheim, Stavanger, ellers i hele Norden, i Tyskland (Berlin Filh.), England, Polen, Tsjekkoslovakia, USA og Canada.

## Referanser


## Eksterne lenker
* 
*
Tome

**Philippe Vandevelde**, bedre kjent under psevdonymet **Tome**, (født 24. februar 1957 i Brussel i Belgia, død 5. oktober 2019) var en belgisk tegneserieskaper som sammen med kollegaen og studiekameraten Janry (psevdonym for Jean-Richard Geurts) var særlig har kjent for sitt arbeid på tegneserien Sprint, samt at de har skapt avleggerserien Lille Sprint. Til å begynne med samarbeida de om både tekst og tegninger, men fra 1987 fikk Tome ansvaret for tekst, mens Janry tok seg av tegningene. 

Tome starta karrieren som tegner og manuskriptforfatter innen tegnefilm og reklame og blei deretter sammen med Janry assistent for Dupa på dennes serier Cubitus og Chlorophylle. I 1979 begynte han sammen med Janry å bidra til magasinet Spirou og overtok etter få år magasinets tittelserie Sprint etter Nicolas Broca og Raoul Cauvin. Tome og Janry hadde ansvaret for denne serien fram til 1998 og rakk å utgi 14 album, samt at de i tillegg etterhvert kom til å jobbe med avleggerserien Lille Sprint.

Tome leverte også manuskripter til andre tegnere og serier.

## Referanser


## Eksterne lenker
* 
*
Rekefjord

**Rekefjord** er en liten fjord i Sokndal kommune i Rogaland. Den har innløp ved Lille Presteskjær fyrstasjon og strekker seg nesten 3 kilometer nordover.

Like innenfor innløpet av fjorden ligger Rekefjord Stone sine to dagbrudd. Omtrent halvveis inne i fjorden ligger bygden Rekefjord på vestsiden. Videre innover smalner fjorden veldig inn og blir bare 15-20 meter bred. Her krysser fylkesvei 33 fjorden. Lenger nord blir fjorden bredere igjen og blir her kalt Podlen, som ligger like vest for tettstedet Hauge.

Rekefjord har vært utskipningshavn for bergverksbedriften Titania. Ilmenitt tas ut fra dagbrudd i området Tellenes. I dag skipes ilmenittkonsentrat fra Jøssingfjord.

## Referanser
Jøvik

**Jøvik** er ei bygd i Tromsø kommune i Troms. Den ligger på østsiden av Ullsfjorden, ved innløpet til fjordarmen Kjosen.

Jøvik var tidligere en av de største bygdene i Ullsfjord kommune. Her lå Jøvik Sildolje & Kraftforfabrik, som rundt 1970 var landets nest største sildoljefabrikk. Bygda hadde også et fiskebruk, samt postkontor og butikk. Sildoljefabrikken ble nedlagt i 1996. De siste tiårene har Jøvik vært preget av nedgang i folketallet og en aldrende befolkning. Grunnkretsen Jøvik, som dekker området fra Straumsbukta til Fornes, hadde 35 innbyggere i 2015.

De største virksomhetene i området i dag er to store grustak, beliggende på henholdsvis Fornes og Straumsnes.

Bygda har veiforbindelse via Fv293 til Lakselvbukt og videre til Europavei 8. Før veien ble bygget på 1970-tallet gikk det ferge fra Jøvik til Breivikeidet. Avstanden fra Jøvik til Tromsø sentrum er rundt 100 kilometer. Hvis den planlagte Ullsfjordforbindelsen blir bygget vil området få redusert reisetiden til Tromsø sentrum til rundt halvparten.

## Referanser
Giovanni Scatturin

**Giovanni Scatturin** (født 30. mai 1893, død 11. oktober 1951) var en italiensk roer som deltok i de olympiske leker 1920 i Antwerpen og 1924 i Paris.

Scatturin ble olympisk mester i roing under OL 1920 i Antwerpen. Han vant toer med styrmann sammen med Ercole Olgeni og Guido De Filipi (styrmann). Totalt deltok fire båter fra fire nasjoner. Konkurransen som ble avviklet 28. og 29. august 1920, besto av to semifinaler, der beste båt i vært heat gikk videre til finalen, og en finale. Italia vant over Belgia i semifinalen og finalen møtte de Frankrike. Fire år senere under OL 1924 i Paris kom Scatturin og 
Ercole Olgeni på andreplass bak Sveits i toer med styrmann.

## OL-medaljer
*  1920  Antwerpen -  **Gull** i roing, toer med styrmann  Italia
*  1924  Paris - Sølv i roing, toer med styrmann  Italia

## Referanser


## Eksterne lenker
*
Det andre slaget om Summa

**Det andre slaget om Summa** ble utkjempet mellom finske og sovjetiske styrker under vinterkrigen. Slaget ble utkjempet mellom den 4. og 7. januar 1940 i Summa-sektoren av Mannerheimlinjen.
Stormähren

**Stormähren** var et vestslavisk rike i Sentral-Europa, som eksisterte fra 833 til begynnelsen av 900-tallet. Stormähren strakte seg over områder som i dag er Mähren, Böhmen, Slovakia og Ungarn.

Stormähren ble grunnlagt av Mojmir I (som også kristnet landet) i 833. Stormähren nådde sin største utstrekning under Svatopluk I, men ble svekket av borgerkrig, og falt for ungarske angrep på begynnelsen av 900-tallet.

Stormährens kulturelle arv er fortsatt bevart i dag. Det var i Stormähren at det glagolitiske alfabetet ble først brukt i større utstrekning, selv om det ikke fikk noen dypere historisk betydning, ettersom landet snart gikk over til det latinske alfabetet. Stormähren fikk også betydning for tsjekkernes og slovakenes kamp for frihet på 1800-tallet.

## Eksterne lenker
*
Pall Mall Gazette

***Pall Mall Gazette*** var en kveldsavis som ble grunnlagt i London den 7. februar 1865. Den var eid av George Murray Smith; dens første redaktør var Frederick Greenwood. Den kjente journalisten William Stead var ansatt i avisen fra 1880, fra 1883 til 1889 som redaktør. Stead etterfulgte litteraturhistorikeren, politikeren og avismannen Henry Morley, som hadde vært redaktør fra 1880 til 1883.

I 1921 ble avisen *The Globe* slått sammen med *Pall Mall Gazette*, som i seg selv ble absorbert av Evening Standard i 1923.

## Navnet
Pall Mall er en gate i London med mange gentlemansklubber, og avisen hentet sitt navn fra den fiktive avisen i novellen *The History of Pendennis* av William Makepeace Thackeray.

## Utfall mot barneprostitusjon
I 1885 ble daværende redaktør i *The Pall Mall Gazette* William Stead stilt for retten på grunn av en serie artikler han hadde forfattet og latt trykke. I artikkelserien hadde han tatt utgangspunkt i en lov som fastsatte at piker som hadde fylt 13&nbsp;år, kunne bringes til bordellene i landet. Stead ønsket å utfordre denne loven og praksisen, og det gjorde han ved å faktisk gjøre slik loven ga adgang til, og deretter skrive om det; artikkelserien ga han fellestittelen *The Maiden Tribute of Modern Babylon*. Stead ble idømt en tre måneders fengselsstraff på grunn av artiklene, men takket være dette tilfellet av gravejournalistikk ble også den aktuelle loven opphevet.

## ''Pall Mall Gazette'' og Norge
Avisen skrev også om norske forhold. Eksempelvis var den én av fire engelske aviser – de øvrige tre var *[[Standard (engelsk avis)|Standard]]*, *[[Daily News (engelsk avis)|Daily News]]* og *[[Truth (engelsk avis)|Truth]]* – som den 4.&nbsp;oktober 1883 gikk ut og støttet at det var reist riksrettssak mot regjeringen Selmer.

Senere skrev den norske forfatteren Bjørnstjerne Bjørnson en artikkel for *The Pall Mall Gazette*, som handlet om situasjonen i Russland.

Da den norske komponisten Edvard Grieg var i London i mars 1889, ga han et intervju til *Pall Mall Gazette*, og ble deretter – med egne ord – «rasende over» den artikkelen som avisen lot trykke. Grieg var blitt sitert på at det tyske publikummet ikke var i stand til å forstå seg på kvalitetsmusikk, og at tyskernes patriotisme gjorde dem «smålige og skindsyge». I etterkant skrev han et leserinnlegg som *Pall Mall Gazette* satte på trykk noen dager senere. Deretter anmodet Grieg den norske konsulen i London, Hans Lien Brækstad, om å få tilsendt avisen der Griegs imøtegåelse stod, slik at han kunne sende det til sine forbindelser i Tyskland for å rette opp inntrykket av at Grieg hadde baktalt tyskerne og deres musikksmak.

## Referanser
Riskafjorden

**Riskafjorden** er en fjordarm av Gandsfjorden i Sandnes kommune i Rogaland. Fjorden ligger på sørsiden av øyen Uskjo og strekker seg 3,5 kilometer sørøstover fra innløpet til tettstedet Hommersåk. Innløpet ligger rett øst for Hillevåg i Stavanger. Fra bunnen av fjorden går Uskasundet nordover på østsida av Uskjo til sørsiden av innløpet til Høgsfjorden.

Midt i Riskafjorden ligg Riskaholmene.  

Riskafjorden har også en båt oppkalt etter seg. MS «Riskafjord II» (1864) har gått i rute mellom Stavanger og Hommersåk siden midten av 20-tallet. 

## Referanser
Røværsfjorden

**Røværsfjorden** er en fjord i Haugesund kommune som strekker seg 6 kilometer østover fra øysamfunnet Røvær, som fjorden er oppkalt etter, og inn til det nordlige innløpet til Karmsundet ved Haugesund. Nord for Røværsfjorden ligger det værharde havstykket Sletta. I sør ligger den innerste delen av Kvaløyfjorden og lenger sørvest ligger Urterfjorden.

## Referanser
Pål Haugstad

**Pål Haugstad** (født 7. november 1951) er en norsk gårdbruker og organisasjonsmann som var leder i Norges Bondelag fra 2008 til 2009.

Haugstad er melkebonde fra Venabygd i Ringebu, og driver også hytteutleie på Venabydsfjellet. I perioden 2003&ndash;2008 var han leder i Oppland Bondelag, og han har også hatt verv i Innovasjon Norge og i Mjøsen Skogeierforening. Han ble valgt til Norges Bondelags leder på årsmøtet på Lillehammer i juni 2008, og etterfulgte dermed Bjarne Undheim.

## Kilder
* Hobbyen blir fulltidsjobb for Pål Haugstad. Artikkel av Linda Sunde i *[[Bondebladet (tidsskrift)|Bondebladet]]* 19. juni 2008.
* Bondelagets nye mann. Artikkel av Jens Ove Kristiansen i *[[Nationen]]* 12. juni 2008.
Antonin Magne

**Antonin Magne** (født 15. februar 1904 i Ytrac, død 8. september 1983 i Arcachon) var en fransk syklist som vant Tour de France i 1931 og 1934. Han var profesjonell fra 1927 til 1939.

I 1936 ble han verdensmester i landeveisritt etter å ha tatt sølv tre år tidligere. Han vant også Grand Prix des Nations tre år på rad (1934–1936).

## Referanser


## Eksterne lenker
*
Grönehög

**Grönehög** (Raä 590) er Bohusläns største gravhaug. Den ligger ved E6 nord for Skee ved avkjøringen til Strömstad. Gravhaugen stammer fra folkevandringstiden cirka 500 e.Kr. Den er 45 til 50 i diameter og seks meter høy. Grönehög ble gravet ut i 1928.

Det finnes for øvrig ti mindre gravhauger i området umiddelbart rundt haugen. Grönehög ligger en knapp kilometer sør for forminneområdet ved Blomsholm.
Fowlerville

**Fowlerville** er en by i Livingston County i den amerikanske staten Michigan. I 2000 bodde det 2 972 mennesker i Fowlerville.

Den første permanente bosetteren var Ralph Fowler i 1836, som også befalte Amos Adams til å tegne en byplan i 1849. Et postkontor kalt Cedar ble etablert i 1838, men ble omkalt til Fowlerville i 1853, etter byplanens navn.

Charlie Gehringer, en berømt baseball spiller, var fra Fowlerville.

## Referanser


## Eksterne lenker
* Livingston County Daily Press & Argus, lokalavisa
Ryvarden

Det er flere steder og personer som heter **Ryvarden**.

## Steder
* Sletta ved Ryvarden i et åpent havstykke nordvest for Haugesund og sør for innløpet til Bømlafjorden på fylkesgrensen mellom Rogaland og Hordaland.
* Ryvarden fyr ved Mølstrevåg i Sveio.
* Ryvarden krets av Norges speiderforbund omfatter 22 speidergrupper i Nord-Rogaland og Sør-Hordaland..

## Personer
* Leif Ryvarden, professor emeritus og forfatter.
Sletta ved Ryvarden

**Sletta** er et åpent havstykke som strekker seg fra øygruppen Røvær i sør og nordover til sørsiden av innløpet til Bømlafjorden på fylkesgrensen mellom Rogaland og Hordaland. Havstykket er omtrent 12 km langt fra nord til sør og ligger helt åpent ut mot Nordsjøen

Stedet markerte i middelalderen grensen mellom Hordafylke og Rygjafylke.

Ryvarden fyr i Sveio kommune ligger langs kysten av Sletta og området rett utenfor ble kjent da hurtigbåten MS «Sleipner» forliste på skjæret «Store Bloksen» like nordvest for Ryvarden 26. november 1999. 16 personer mistet livet i forliset og et minnesmerke står i dag ved fyret. 

Like sør for Ryvarden stikker Mølstrevågen seg østover til bygden Mølstre og rett sør for her igjen ligger innløpet til Viksefjorden.

## Referanser
Sjursnes

**Sjursnes** (nordsamisk: *Várpenjárga*) er ei bygd i Tromsø kommune i Troms. Den ligger på vestsida av Sørfjorden, som er den innerste delen av Ullsfjorden. Bygda ligger mellom fjorden og de over  meter høye fjellene mot vest. Sjursnes grunnkrets, som inkluderer Skognes og Lavangen, hadde 179 innbyggere i 2015.

Stedet er bygdesenter for vestre Ullsfjord, og har dagligvarebutikk, legekontor, eldresenter og skole. På Sjursnes ligger også Ullsfjord kirke fra 1862. Bygdas hovednæringer har tradisjonelt vært fiske og jordbruk, det siste spesielt ved den nordlige delen av bygda ved munningen av Lavangselva. I dag er bygda, i likhet med mange andre lignende bygder, preget av fraflytting og en stadig eldre befolkning.

Fylkesvei 51 fra Breivikeidet går gjennom bygda og fortsetter 15&nbsp;km videre sørover til Stordalstrand. Fylkesvei 52 går fra fylkesvei 51 på Sjursnes 10&nbsp;km nordover til Skarmunken, som ligger ved Storstraumen. 

## Referanser


## Eksterne lenker
*
Sirafjorden

**Sirafjorden**, eller **Sirafjord**, er et havstykke mellom Utsira og Karmøy i Rogaland. Fjorden strekker seg 16 kilometer vestover fra holmene utafor Veavågen og Kvalavåg på Karmøy til Utsira.

Dybdene er typisk 125–250 meter, dypest ved Utsira i vest. Innløpet til Boknafjorden ligger lenger sør, på sørsiden av Karmøy, mens Føynfjorden og Urterfjorden ligger lenger nord. Havområdet utgjør ei indre renne av Norskerenna forbi Utsira, men har ikke så dypt og saltholdig vann som renna på utsida.

I vest mot Utsirakysten ligger Indre Utsira hydrografiske stasjon, hvor Havforskningsinstituttet siden 1942 har målt temperaturer og saltinnhold i Sirafjorden.

## Referanser
Maal og Minne

***Maal og Minne*** er et norsk tidsskrift som utkommer to ganger om året, og som skal «bringe bidrag til belysning av blant annet norsk språk og norske språkminner av enhver art, middelalderlitteratur, norske stedsnavn og folkeminner». Tidsskriftet ble etablert i 1909 av Magnus Olsen, og utgis av Bymålslaget på forlaget Novus forlag. Redaktører er Hans-Olav Enger og Ingvil Brügger Budal.

Tidsskriftet har til formål å bringe bidrag til belysning av blant annet norsk språk og norske språkminner av enhver art, middelalderlitteratur, norske stedsnavn og folkeminner.

Fram til 1972 ble tidsskriftet gitt ut av Bymålslagets forlag i kommisjon hos H. Aschehoug & Co. 1972–2009 kom tidsskriftet ut på Det Norske Samlaget. Fra 2010 har tidsskriftet kommet ut på Novus forlag.

Tidsskriftet er klassifisert som et nivå-2 tidsskrift i norsk vitenskapsindeks.

## Redaktører
* 1909&ndash;1950 Magnus Olsen
* 1951&ndash;1967 Trygve Knudsen Ludvig Holm-Olsen
* 1968&ndash;1984 Ludvig Holm-Olsen og Einar Lundeby
* 1985&ndash;1993 Einar Lundeby og Bjarne Fidjestøl
* 1994 Einar Lundeby
* 1995 Einar Lundeby og Odd Einar Haugen
* 1996&ndash;2005 Kjell Ivar Vannebo og Odd Einar Haugen
* 2006&ndash;2014 Lars S. Vikør og Jon Gunnar Jørgensen
* 2014–2016 Jon Gunnar Jørgensen og Torodd Kinn
* 2016–2018 Jon Gunnar Jørgensen og Hans-Olav Enger
*2018–2024 Hans-Olav Enger og Ingvil Brügger Budal
*2024– Randi Neteland og Ingvil Brügger Budal

## Referanser


## Eksterne lenker
* 
* ''Maal og Minne'' 
* Om ''Maal og Minne'' på Allkunne
* Jubileumsseminar i 2009
* Årgang 2006–2009 tilgjengelig på Idunn.no 
* Hefte 1-2010 med historisk oversikt i lederen, tilgjengelig hos Novus forlag
* Hefte 1-2009, Jublieumshefte, tilgjengelig hos Novus forlag
Guido De Filip

**Guido De Filip** (født 21. september 1904 død 21. september 1968) var en italiensk roer som deltok i de olympiske leker 1920 i Antwerpen.

De Filip ble olympisk mester i roing under OL 1920 i Antwerpen. Han var (styrmann) på den italienske båten som vant toer med styrmann, roerne var Giovanni Scatturin og Ercole Olgeni  Totalt deltok fire båter fra fire nasjoner. Konkurransen som ble avviklet 28. og 29. august 1920, besto av to semifinaler, der beste båt i vært heat gikk videre til finalen, og en finale. Italia vant over Belgia i semifinalen og finalen møtte de Frankrike.

## OL-medaljer
* OL 1920  Antwerpen -  **Gull** i roing, toer med styrmann

## Referanser


## Eksterne lenker
*
Skudenesfjorden

**Skudenesfjorden** er navnet på den ytterste delen av Boknafjorden mellom Kvitsøy og Skudeneshavn med Nordsjøen i vest. Fjorden er bred, omtrent 9 kilometer fra Kvitsøy til Skudenes. Lengden på fjorden er cirka 15 kilometer inn til området der fergesambandet mellom Mortavika på Rennesøy og Arsvågen på Bokn krysser Boknafjorden. Fra Mortavika går det og fergesamband til Skudeneshavn over Skudenesfjorden.

Geitungen fyr ligger på nordsiden av Skudenesfjorden, like sørvest for Skudeneshavn. 

På nordsiden går Karmøysundet nordover mellom Karmøy og Bokn. På sørsiden går Kvitsøyfjorden sørover til Randaberg. I øst holder Boknafjorden videre østover.

## Referanser
Salutatorian

I USA og Canada gis tittelen **salutatorian** til den nest høyeste rangerte uteksaminerte i hele avgangskullet på en utdannelsesinstitusjon. Æresbevisningen er tradisjonelt basert på karakterer og den totale GPA, men av og til vektlegges også på andre aktiviteter enn selve utdannelsen.

## Se også
*Valedictorian, den høyset rangerte uteksaminerte
Kongedømmet Ungarn

**Kongedømmet Ungarn** (ofte bare forkortet til **Ungarn**) var en stat i Sentral-Europa som eksisterte fra 1000 til 1918, så fra 1919 til 1946 avbrutt av flere perioder med anarki og forskjellige styreformer. 

Middelalderens Ungarn var det nest største landet i Europa, kun Det tysk-romerske rike var større, og befolkningsmessig det tredje største landet. Kongedømmet Ungarn vokste frem i dagens vestlige Ungarn og Slovakia, og spredde seg siden til resten av det som i dag er Ungarn, Transilvania (i dagens Romania), dagens østlige Slovakia, Karpato-Ruthenia, Vojvodina (i dagens Serbia), Burgenland Østerrike, Slavonia (i dag Kroatia) og andre mindre områder i nærheten. Kongedømmet Kroatia (uten Slavonia) hadde selvstyre fra 1091 til 1868, underlagt Ungarns krone, og var i personalunion fra 1868 til 1918. Kongedømmet var bundet sammen med keiserdømmet Østerrike i en personalunion fra 1867 til 1918. Statsdannelsen ble kalt Østerrike-Ungarn, eller dobbeltmonarkiet.

## Navn
I senmiddelalderen refererte de latinske ordene «*Natio Hungarica*» og «*Hungarus*» til alle adelsmennene av kongeriket. Innbyggerne hadde nasjonalfølelse, der lojalitet og patriotisme ble satt fremfor etnisk opprinnelse. Imidlertid, ifølge István Werbőczys Tripartitum, besto «*Natio Hungarica*» kun av privilegerte adelsmenn som tilhørte Ungarns krone, uavhengig av etnisk tilhørighet.

Det latinske navnet *Regnum Hungariae/Vngarie* (Regnum betyr kongedømme); *Regnum Marianum* (Kongedømmet eller styret av St. Mary); eller bare *Hungaria* var formen som ble brukt i offisielle dokumenter fra begynnelsen av kongedømmet frem til 1840-årene, mens det tyske navnet *Königreich Ungarn* ble brukt fra 1849 til 1860-årene og det ungarske navnet *Magyar Királyság* i 1840-årene og fra 1860-årene til 1918. Navnene på de andre språkene brukt i kongeriket var *Królestwo Węgier* (polsk), *Regatul Ungariei* (rumensk), *Краљевина Угарска/Kraljevina Ugarska* (serbokroatisk), *Kraljevina Ogrska* (slovensk), *Uherské království* (tsjekkisk) og *Uhorské kráľovstvo* (slovakisk).

## Se også
*Ungarns regenter
*Transilvania
*Vojvodina
*Karpato-Ruthenia

## Eksterne lenker
* Ungarn i Encyclopædia Britannica fra 1911
* Atlas over Kongedømmet Ungarn i 1914
Adolph Wold

**Adolph Marius Wold** (født 30. september 1892 i Oslo, død 5. februar 1976 i Oslo) var en norsk fotballspiller. Wold spilte 26 landskamper for  mellom 1912 og 1921, og var med i Norges tropp under sommer-OL 1920 i Antwerpen. Han scoret tre mål med flagget på brystet. På klubbnivå spilte Wold for osloklubben Ready.

## Referanser


## Eksterne lenker
* 
*
Geitungen fyr

**Geitungen fyr** er et fyr som ligger på en liten øy like sør for Skudeneshavn på Karmøy i Rogaland, på nordsiden av Skudenesfjorden. Det ble bygget for å sikre innseilingen til Boknafjorden.

Fyret ble tegnet av ingeniør Jørgen M. Meinich i fyrvesenet og bygd i betong. Det ble første gang tent 1. juli 1924. Det originale 2. ordens linseapparetet er fremdeles i drift og deler av tåkeluren, en diafon, samt radiofyret er bevart. På fyrstasjonen finnes en fyrassistenbolig og vei, landing og naust. Av den gamle fyrmesterbostedet står bare tuftene igjen, det gjør også et uthus. Fyret ble automatisert og avbemannet i 1994.

Geitungen fyr er et særpreget fyr fra senere tid og et viktig eksempel på betongarkitektur. Fyrbygningen er stort sett bevart slik som den ble bygd og har stor fyrhistorisk verdi. Fyret er derfor fredet etter lov om kulturminne. 

Haugesund Turistforening driver i dag fyret som ubemannet turisthytte i sommersesongen.

## Se også
*Norske fyr

## Referanser


## Eksterne lenker
* kystverket.no
* fyr.no 
*
Satres

**Satres** er i etruskisk mytologi en gud for tid og nødvendighet, og er således en skjebnegud, men også en jordbruksgud, beskytter av såing av markene. Han ble assosiert med sand.

Han avbildes i kunsten som en gammel mann med sigd og et timeglass. Han er likestilt med den romerske gud Saturn og hans greske motstykke er Kronos, en av titanene. Kronos hadde få plikter, hovedsakelig for jordbruket, noe som kanskje var grunnen til at etruskerne framskapte Satres, og som fra igjen romerne skapte Saturn. Satres betraktes således som en eldre og mer opprinnelige gud enn det romerske motstykket.

## Referanser


## Eksterne lenker
*
Oldervik (Tromsø)

**Oldervik** (nordsamisk: *Leaibbáš*) er ei bygd i Tromsø kommune i Troms. Den ligger på vestsida av Ullsfjorden, rundt 40&nbsp;kilometer nordøst for Tromsø by. Bygda ligger mellom bratte fjell på over 800 meters høyde, som vinterstid er utsatt for ras og rasfare. Oldervik grunnkrets hadde 126 innbyggere i 2015.

Flere fiskebåter er hjemmehørende i Oldervik, og fiskeri har alltid vært bygdas hovednæring. For de som ikke er sysselsatt med fiskeri er et fiskemottak den eneste lokale arbeidsgiveren, og de aller fleste av innbyggerne pendler inn til Tromsø for jobb. 

Oldervik hadde tidligere både skole, butikk, post, fiskebruk og barnehage, men dette er nå lagt ned, som i mange andre bygder. Etter mange år med fraflytting har det i det siste imidlertid vært tegn på at denne trenden er i ferd med å snu for Oldervik, og en del unge mennesker har flytta tilbake til bygda.

Oldervik er endepunkt for Fv53. Fra slutten av fylkesveien fortsetter kommunale veier et par kilometer langs Ullsfjorden, til Kastnes i sør og til Skotsætet i nord. Bygda har ei god fiskeri- og båthavn. 

## Referanser


## Eksterne lenker
* Hjemmeside for Oldervik utviklingslag, med kart, bilder og informasjon om bygda.
Skjoldafjorden

**Skjoldafjorden** er en del av Hervikfjorden og Boknafjorden på grensen mellom kommunene Tysvær og Vindafjord i Rogaland. Denne delen av fjorden starter like nord for Borgøya og strekker seg rett nordover til tettstedet Skjold.

Fjorden har innløp ved Slogvikøya ved Slogvik og et lite stykke lenger nord stikker den nesten 2,5 km lange Romsalandsvågen seg vestover. Videre nordover ligger Skjoldastraumen. Dette er et svært smalt stykke av fjorden, bare omtrent 15 meter, og her krysser fylkesvei 515 fjorden over to broer. Midt i dette sundet ligger en liten holme som bare blir kalt Holmen. Den sterke strømmen i det smale sundet skapte tidligere problemer for skipsfarten, derfor ble Skjoldastraumen sluser bygd i 1908. Slusene er Norges eneste saltvannssluse som fortsatt er i bruk.

Lenger nord blir fjorden videre og sør for Skjold deler fjorden seg i flere retninger. En del snur seg sørvestover og fortsetter som Grindafjorden på andre siden av Nesøya. Den andre delen går østover forbi Otertangen og deler seg i buktene Frøvika i nord og Langalandsvika i sør. Fra innløpet i sør og inn til bunnen av Langalandsvika er fjorden 15 kilometer lang. Inkludert Grindafjorden er den 24 kilometer lang, mens hele fjordsystemet fra innløpet til Hervikfjorden til bunnen av Grindafjorden er 38 kilometer langt.

## Referanser
Kvaløysletta

**Kvaløysletta** er et tettsted på Kvaløya i Tromsø kommune, ca. 6 km nordvest for Tromsø sentrum, stedet er en bydel av Tromsø. Det ligger ved Sandnessundet på østsiden av Kvaløya, og er knyttet til Tromsøya via Sandnessundbrua. Kvaløysletta hadde  innbyggere per . Kvaløysletta ligger langs fylkesvei 862 og har forbindelse til bysentrum over Sandnessundbrua. Fylkesvei 863 mot Karlsøy tar av her. 

Stedet har navn etter gården Sletta. Men for å unngå at navnet ble blandet med postanløpet Sletta i Balsfjord, omdøpte posten området til det nyskapte navnet Kvaløysletta. 

## Veier på Kvaløysletta

## Referanser
Balrampur (distrikt)

**Balrampur** (hindi: बलरामपुर जिला) er et distrikt i den indiske delstaten Uttar Pradesh. Distriktets hovedstad er Balrampur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 7,74 % av befolkningen.

Barn i alderen 0 til 6 år utgjorde 17,93 % i 2011 mot 20,18 % i 2001. Antallet jenter i den alderen per tusen gutter er 961 i 2011 mot. 

## Referanser


## Eksterne lenker
*